Last saved by: Sabová Anna

OKRESNÁ PROKURATÚRA MICHALOVCE 
Nám. Slobody 3, 071 01 Michalovce 1

Číslo: 1 Pv 394/14/8807-3	Michalovce 08.11.2016 
EEČ: 2-66-283-2016
U Z N E S E N I E
Trestná vec:	obv. XXXXX
Trestný čin:	prečin: pytliactvo podľa § 310 odsek 1, odsek 2 písmeno a Trestného zákona
Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie
ktorý je trestne stíhaný pre trestný čin:
-	prečin: pytliactvo podľa § 310 odsek 1, odsek 2 písmeno a Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry XXXXX zo dňa 7.8.2014, spisová značka 1 Pv 394/14/8807-6, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 22.5.2014 v čase okolo 8.00 hod v katastrálnom území obce XXXXX, okres XXXXX, na rieke Laborec, približne 1500 metrov od cestného mosta medzi obcami Stretavka a Drahňov smerom k XXXXX proti prúdu rieky v rybárskom revíre Laborec číslo 2, číslo revíru 4 - 11 30 - 1 - 1, lovil ryby pomocou takzvaného čerenca zo silonovej siete o rozmeroch 2 x 2 metra a to bez rybárskeho lístka a povolenia na rybolov, v rozpore s ustanovením § 10 ods. 1, § 13 ods. 1 písm. b) zákona číslo 139/2002 Z.z.  o rybárstve v znení neskorších predpisov a vzhľadom k tomu, že žiadnu rybu neulovil, pre Mestskú organizáciu Slovenského rybárskeho zväzu so sídlom Námestie osloboditeľov číslo 66, XXXXX, škodu nespôsobil   
   
Uznesením prokurátora Okresnej prokuratúry XXXXX zo dňa 7.8.2014, spisová značka 1 Pv 394/14/8807-6, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
24 mesiacov
Odôvodnenie:
Prokurátor Okresnej prokuratúry XXXXX uznesením sp. zn. 1Pv 394/14/8807- 6 
zo 7.8.2014 podľa § 216 odsek 1 Trestného poriadku podmienečne zastavil trestné stíhanie vedené proti obvinenému Jurajovi Tóthovi stíhanému za vyššie prečin, ktorého sa obvinený dopustil na vyššie uvedenom skutkovom základe.

Podľa § 216 odsek 2 Trestného poriadku určil prokurátor obvinenému skúšobnú dobu v trvaní 24 mesiacov. Skúšobná doba začala plynúť od právoplatnosti rozhodnutia, t. j. od 26.8.2014 uplynula dňa 26.8.2016.  
Po uplynutí skúšobnej doby si prokurátor vyžiadal na obvineného charakteristiky z miesta trvalého bydliska obvineného obce XXXXX z Obvodného oddelenia PZ v Micha-lovciach, Obvodného úradu v XXXXX odboru všeobecnej vnútornej správy, a vyžiadal si aj nový odpis z registra trestov.
Na základe takto zadovážených dokladov som zistil, že obvinený viedol v priebehu skúšobnej doby riadny život a nedopustil sa žiadneho protiprávneho konania. Tým splnil podmienky osvedčenia sa v skúšobnej dobe v zmysle ustanovenia § 217 odsek 1 Trestného poriadku. Obvineným nebola spôsobená žiadna škoda.
	Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
	Vzhľadom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Micák
prokurátor